| DE RADULFO DE ECREIO | Dei permissione Remensis ecclesie minister humilis et B . Q decanus eiusdem ecclesie , omnibus ad quos littere iste peruenerint , in Domino salutem . Nouerit uniuersitas uestra quod , cum uir nobilis Radulfus de Eccreio , occasione abbatis abbatis R et conuentus Sancti Nichasii Remensis pro iudices a summo pontifice delegatos esset excommunicatus eo quod nolebat stare rebus per eosdem iudices ecclesie Sancti Nichasii adiudicatis ; tandem ad preces et instantiam dicti Radulfi predictos abbatem et conuentum ad hoc induximus quod tam ipsi quam dictus Radulfus super omnibus querelis in nos compremiserunt . Ita quod idem Radulfus fidei prestitit cautionem standi dicto nostro Galcherum de Cormissiaco et Radulfum de Medianauilla milites fideiussores super hoc constituens ; nos igitur paci potius quam liti intendentes , bonorum uirorum freti consilio , diximus pro bono pacis quod abbas predictus XII libras super quibus idem Radulphus tenebatur ecclesie Sancti Nichasii pro gisto quod indebite acceperat in uillis de Hundilicurte et de Maisnilio et X libras quas debebat abbati et fructus etiam a longo tempore perceptos in terra que dicitur Hugonis Catti cum pluribus aliis quibus ecclesiam leserat eidem R . S quittaret omnino ; concessit , etiam , idem abbas ad dictum nostrum eidem R . S piscariam que de iure ad ecclesiam Sancti Nichasii pertinebat , possidendam in omnibus commodis , a ponte de Maisnilii usque ad calciatam molendini dicti R . T , ubicumque aqua uiuarii occupauit terram Sancti Nichasii saluis eidem ecclesie banno et iusticia cum censibus et aisantiis hominum ecclesie , quantum ad herbagium et pascua ad dictum quoque nostrum , dictus R . u quittauit ecclesie Sancti Nichasii totam terram que dicitur Hugonis Catti infra bannum duarum uillarum Hondilicurtis et Maisnilii in omnibus commodis ; firmiter pactus quod in ea nichil de cetero reclamabit , pascua uillarum Hondilicurtis , Maisnilii , Policurtis , et Uallis Bosonis 5 communia esse decreuimus , excepto marisco Retone quod est inter Sanctum Leodegarium et clausum Bernardi quod habitatoribus terre Sancti Nichasii tantum deseruit censum uero terre ferrici diximus per maiorem Sancti Nichasii debere iusticiari domum Rochardi quam per uiolentiam fecerat censualem ab eodem censu sepedictus R .u absoluit ; ceterum mansionarios Sancti Nichasii quos transferre domicilia sua apud Policurtem et ibi manere coegerat , scilicet Balduinum , Chauuellum Petillon , Richardinum Costellum , Robertum filium Bertranni et eorum familias , ad bannum Sancti Nichasii infra XU dies se remissurum cum rebus suis creantauit et quod daret eis licentiam ad propria redeundi et commorandi , nec poterit eos ulterius cogere ad hoc ut sui mansionarii efficiantur , sed habebunt liberam facultatem ubi uoluerint commorandi , mansionarios Sancti Nichasii quos ad molendinum suum dictus R . u molere cogebat iniuste se facere recognouit ; recognouit etiam quod bannum et iusticia maior et minor cum districto latronis apud uillas Hondilicurtis et Maisnilii ad ecclesiam Sancti Nichasii de iure pertinebant et quod nichil in eis habebat uel habere debebat nec de cetero habebit ; piscariam in cursu aque in uillis Hondilicurtis et Maisnilii usque ad pontem Maisnil diximus ad ecclesiam Sancti Nichasii integre pertinere . Hec omnia predicta laudauit et approbauit sepedictus R . u et creantauit quod ea bona fide obseruabit laudarique faciet ab uxore sua et liberis , litteras suas patentes super hoc dicto abbati exhibiturus iuridictione iudicum ex parte abbatis a domino papa delegatorum , integra permanente quoadusque hec omnia fuerint ad impleta . In cuius rei testimonium presentes litteras sigillorum nostrorum appensione muniri fecimus . Actum anno Uerbi incarnati , M ° CC ° septimo , mense decembri .